Kezdőlap Tartalom Utcajegyzék Képtár Reklámok Útmutató Impresszum

Előd-utca.

Uj utca. A Hunyadi János-utcából keleti irányban halad s az Árpád-utcába torkollik. (A Kosárdombon.)

str. Crângului / Cserjés u.

Irta: György Sándor.

Előd a krónika szerint Ögyek fia, Álmos atyja, Árpád nagyatyja. Anonymus szerint egyike a hét vezérnek.
830-ban a magyarok már hóditó utjukon voltak, Lebediában tanyáztak.
Vezérük ekkor Előd, vagy más néven Lebed vajda volt. Előd kazár leányt vett feleségül. A viszony, mely a magyar és kazár nép között szövődött, ezáltal még erősödött s együtt diadalmasan harcoltak a besenyők ellen. Lebediában a kazár nép egy törzse: a kabar a magyarokhoz csatlakozott. A kazár király ajánlatára Előd egyesitette a törzseket, azonban a fejedelemségre sem ő, sem Álmos nem vállalkozott. Igy került a sor Álmos fiára, Árpádra, ki mint a magyarok első fejedelme megszerezte számunkra a már ezeréves hazát.