Kezdőlap Tartalom Utcajegyzék Képtár Reklámok Útmutató Impresszum

Előszó.

Uj, ilyen szerű füzetet még sehol nem szerkesztett olvasni valót adok a szíves olvasó kezébe e kis könyvecskével.
Különösen az ujabb időben gyönyörüen fejlődő városunk utcái közül, több mint száz van már olyan, melyet a magyar történelem. irodalom, politika főbb szereplőiről s helyi kiválóbb férfiaikról neveztek el. Elsősorban ezek életrajzait s hasznos életük méltatását közlöm, hogy ismrtek legyenek mindnyájunk előtt, de ezek mellett ki fogok térni a város közintézményeinek, egyleteinek, szobrainak ismertetésére is. Ugyanis az a törekvésem, hogy a „Maros-Vásárhelyi Lexikon“-ban mindent megtaláljon az olvasó, ami iránt bármely okból, vagy bármikor érdeklődni lehet.
Ez első kiadásban azonban főképen csak az utca nevek tulajdonosaival foglalkozunk, de a – remélhetőleg elkövetkező – másodikban már több más dologra is kitérünk.
Ugyanazért hálával, köszönettel fogadok minden jó tanácsot, javaslatot ami arra vonatkozik, hogy mi mindent tartanának még felveendőnek jövőre e lexikonba.
Ugyancsak kérem azt is, ha valakinek egyik-másik itt közölt cikk pótlására, bővitésére, teljessé tételére vonatkozó, – különösen helyi jelentőségü – adat van birtokában, sziveskedjék rendelkezésemre bocsátani, hogy majdan felhasználhassam.
Maros-Vásárhely, 1912. május hó.

Szentgyörgyi Dénes, szerkesztő.